ᒐᕙᒪᒃᑯᑦ ᓇᒥᓕᒫᖅ ᑲᓇᑕᒥ ᓈᒻᒪᑦᑐᒥᒃ ᓯᕗᓪᓕᐅᔾᔨᓯᒪᒻᒪᑕ ᐱᓇᓱᐊᕈᑎᔅᓴᓂᑦ ᐊᒻᒪᓗ ᐃᖅᑲᓇᐃᔭᖅᑎᓂᑦ ᑐᑭᓯᓂᐊᕐᖓᑕ ᐊᒻᒪᓗ ᐊᓂᒍᕐᓂᐊᕐᖓᑦ ᖃᓂᒪᓇᖅᑐᖅ. ᐃᑉᐱᒍᓱᓪᓚᕆᑦᑐᑕ ᑐᓴᐅᒪᐃᓐᓇᕋᓱᐊᕋᑦᑕ ᖃᓄᖅ ᓯᐊᒻᒪᐸᓪᓕᐊᖃᑦᑕᕐᒪᖔᖅ, ᑭᒃᑯᑦ ᐊᑑᑎᕕᐅᖃᑦᑕᕐᒪᖔᑕ, ᐊᒻᒪᓗ ᖃᓄᖅ ᓄᖅᑲᑎᑕᐅᓂᐊᕐᒪᖓᑕ ᐊᒻᒪᓗ ᒪᑭᒋᐊᒃᑲᓂᕐᓂᐊᕐᒪᖔᑦᑕ ᑕᒪᑐᒥᖓ.

ᑭᓯᐊᓂ ᑖᒃᑯᓴᐃᓐᓇᐃᑦ ᑭᒃᑯᑐᐃᓐᓇᐃᑦ ᓄᓇᓕᐅᔪᓪᓗ ᐊᑑᑎᕕᐅᓂᕐᐹᑦ ᖃᓂᒪᓇᖅᑐᒧᑦ ᐊᑐᕐᒥᒻᒪᑕ ᐅᖁᒪᐃᓪᓕᐅᕈᑎᖃᕐᓂᕐᒥᒃ ᐊᔪᕐᓴᓂᕐᒥᒃ ᐊᒻᒪᓗ ᓈᒻᒪᖏᑦᑐᓕᕕᐅᓂᕐᒥᒃ. ᐊᑯᓂᕐᔪᐊᕌᓗᒃ ᑕᒪᓐᓇ ᑕᐃᒪᐃᓕᖓᓕᖅᑎᓪᓗᒍ ᑕᑯᔭᕆᐊᖃᓕᕋᑦᑕ ᐊᔾᔨᓴᐃᓐᓇᐸᓗᐊᓂᒃ ᐋᖅᑭᓯᒪᔾᔪᑎᔅᓴᓂᑦ ᐊᑭᓴᖅᑐᕐᓗᑕ ᑕᒪᒃᑯᓂᖓ ᑭᓪᓕᖃᐅᖅᑐᒡᒍᑎᓂᑦ ᐃᓱᒫᓗᓇᖅᑐᓂᑦ.

ᒐᕙᒪᒃᑯᑦ ᒪᓕᒐᖅᑎᒍᑦ ᐊᒻᒪᓗ ᐃᓄᑦᑎᒍᑦ ᑲᒪᒋᔭᔅᓴᖃᕐᖓᑕ ᒪᑭᑕᑎᑦᑎᓂᕐᒥᒃ ᐱᔪᓐᓇᐅᑎᖏᓐᓂᒃ ᐃᓄᓕᒫᑦᑎᐊᑦ. ᐊᑐᓂᑦ ᐅᕙᒍᑦ, ᐃᓄᑐᐃᓐᓇᐅᓪᓗᑕ ᐊᒻᒪᓗ ᓄᓇᖅᑲᑎᒌᑦᑐᑕ, ᓵᙵᔭᕆᐊᖃᕋᑦᑎᒍ ᑲᒪᒋᔭᔅᓴᖃᖅᑎᓪᓗᒋᑦ ᑕᒪᑐᒥᖓ ᑲᒪᒋᔭᐅᔭᕆᐊᓕᒻᒥᒃ. ᑎᑎᕋᕈᓐᓇᖅᑐᒍᑦ ᑎᑎᖅᑲᓂᑦ, ᐅᖄᓚᖃᑦᑕᕐᓗᑕ, ᐅᕝᕙᓘᓐᓃᑦ ᑲᑎᖃᑎᖃᖃᑦᑕᕐᓗᑕ (ᐅᖃᓕᒫᕐᕕᒋᓯᐅᒃ [www.chewonthis.ca](http://www.chewonthis.ca), ᐆᑦᑑᑎᒋᓪᓗᒍ) ᑐᑭᓯᓇᖅᑐᒥᒃ ᑐᓴᖅᑕᐅᑎᑦᑎᓂᐊᕋᔅᓯ ᒐᕙᒪᒃᑯᓐᓄᑦ ᑕᒪᓐᓇ ᖃᓄᖅᑑᕈᑕᐅᖁᒐᑦᑎᒍ. ᓄᓇᖅᑲᑎᒌᑦᑐᑕ ᐃᑲᔪᖅᑎᒌᓪᓚᕆᓲᖑᒐᑦᑕ ᑐᙵᓱᖃᑦᑕᐅᑎᕙᑦᑐᑕᓗ − ᓈᒻᒪᑦᑐᓕᓂᕐᒥᒃ ᐊᑐᕋᓱᐊᕐᓂᐊᕆᕕᑖ?